CELEX: E2016P0019
Language: sl
Date: 2016-12-14 00:00:00
Title: Zahtevek za svetovalno mnenje Sodišča Efte, ki ga je dne 14. decembra 2016 vložil Norges Høyesterett v zadevi Torbjørn Selstad Thue in norveško policijsko združenje (Politiets Fellesforbund) proti norveški vladi, ki jo zastopa Ministrstvo za pravosodje in javno varnost (Zadeva E-19/16)

27.4.2017   
            
            
               SL
            
            
               Uradni list Evropske unije
            
            
               C 133/3
            
         Zahtevek za svetovalno mnenje Sodišča Efte, ki ga je dne 14. decembra 2016 vložil Norges Høyesterett v zadevi Torbjørn Selstad Thue in norveško policijsko združenje (Politiets Fellesforbund) proti norveški vladi, ki jo zastopa Ministrstvo za pravosodje in javno varnost
   (Zadeva E-19/16)
   (2017/C 133/03)
   Zahtevek je bil vložen pri Sodišču Efte z dopisom z dne 14. decembra 2016, ki ga je poslalo sodišče Norges Høyesterett (norveško vrhovno sodišče) in ga je sodno tajništvo Sodišča Efte prejelo 14. decembra 2016, in sicer za svetovalno mnenje v zadevi Torbjørn Selstad Thue in norveško policijsko združenje (Politiets Fellesforbund) proti norveški vladi, ki jo zastopa Ministrstvo za pravosodje in javno varnost, glede naslednjih vprašanj:
   
               1.
            
            
               Ali je čas, ki ga zaposleni porabi za potovanje, ki ga odredi delodajalec, v kraj delovnega mesta ali iz njega, ki ni kraj stalnega ali običajnega delovnega mesta zaposlenega, če se to potovanje izvede izven običajnega delovnega časa, šteje za delovni čas v smislu člena 2 Direktive 2003/88/ES?
            
         
               2.
            
            
               Če potovanje iz vprašanja I samo po sebi ne zadostuje, da se ga opredeli kot delovni čas, kateri pravni kriterij in elemente je treba preučiti pri oceni, ali bi moral čas potovanja vseeno šteti za delovni čas? Kot del tega vprašanja se zahteva mnenje, ali je potrebno opraviti oceno intenzivnosti glede obsega dela, ki se opravi med potovanjem.
            
         
               3.
            
            
               Ali ima pogostost, s katero delodajalec določi kraj delovnega mesta, ki ni stalni ali običajni kraj delovnega mesta, kakršen koli vpliv na presojo iz vprašanj I in II?